CPF รับอานิสงค์ราคาสุกร-ไก่พุ่ง! ผลงาน Q4-ปี 64 โตเด่น แนะซื้อเป้า 40.50 บ.
CPF รับอานิสงค์ราคาสุกร-ไก่พุ่ง! ผลงาน Q4-ปี 64 โตเด่น แนะซื้อเป้า 40.50 บ.
18 ก.พ. 2564

บล.คิงส์ฟอร์ด ระบุในบทวิเคราะห์วันนี้(18 ก.พ.64) บริษัท เจริญโภคภัณฑ์อาหาร จำกัด (มหาชน) หรือ CPF (ซื้อ / ราคาเป้าหมายปี 64 (40.50 บาท) รับอานิสงค์ราคาสุกร ราคาไก่ภูมิภาคฟื้นตัวจากช่วงเดือน พ.ย.-ธ.ค. โดยราคาสุกรในไทยกลับมายืนใกล้ระดับราคา 80 บาท/กก. ราคาสุกรในจีนปรับตัวขึ้นมาอยู่ที่ 35-36 RMB/kg. และราคาสุกรในเวียดนามกลับมายืนเหนือ 75,000 VND/kg. ได้
มุมมองผลประกอบการไตรมาส 4/2563 และ ปี 64 ยังเป็นบวก โดยประเมินกำไรสุทธิไตรมาส 4/2563 ที่ 7,391 ลบ. โต84.31% เทียบช่วงเดียวกันของปีก่อน, ลดลง 1.11% เทียบไตรมาสก่อนหน้า รับกำไรพิเศษจากการลดสัดส่วนการถือ CTI (แต่CTI รับธุรกิจสุกรในจีนเพิ่ม จากเดิมมี ธุรกิจ Feed เป็นหลัก)ที่ 80 MUSD (หรือประมาณ 2,400 ลบ.) โดยเริ่ม Deconsolidate งบ CTI ออกและรับมาในรูปแบบของ Equity Accounting ตั้งแต่ต้นเดือน ธ.ค. เป็นต้นไป นอกจากนี้ ทาง CPF ยังเริ่มรับส่วนแบ่งกำไรจาก Tesco Asia มาตั้งแต่วันที่ 18 ธ.ค.63